CELEX: 32021D1920
Language: ro
Date: 2021-06-28 00:00:00
Title: Decizia (UE) 2021/1920 a Consiliului din 28 iunie 2021 privind semnarea, în numele Uniunii, și aplicarea cu titlu provizoriu a Acordului privind transportul aerian dintre Uniunea Europeană și statele membre ale acesteia, pe de o parte și Statul Qatar, pe de altă parte

5.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 391/1
               
            
         DECIZIA (UE) 2021/1920 A CONSILIULUI
         din 28 iunie 2021
         privind semnarea, în numele Uniunii, și aplicarea cu titlu provizoriu a Acordului privind transportul aerian dintre Uniunea Europeană și statele membre ale acesteia, pe de o parte și Statul Qatar, pe de altă parte
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5),
         având în vedere propunerea Comisiei Europene,
         întrucât:
         
                     (1)
                  
                  
                     La 7 iunie 2016, Consiliul a autorizat Comisia să înceapă negocierile cu Statul Qatar în vederea unui acord privind transportul aerian. Negocierile s-au încheiat cu succes prin parafarea Acordului privind transportul aerian dintre Uniunea Europeană și statele membre ale acesteia, pe de o parte și Statul Qatar, pe de altă parte (denumit în continuare „acordul”) la 4 martie 2019.
                  
               
                     (2)
                  
                  
                     Semnarea acordului în numele Uniunii și aplicarea cu titlu provizoriu a acestuia nu aduc atingere repartizării competențelor între Uniune și statele membre ale acesteia. Prezenta decizie nu ar trebui interpretată ca o utilizare a posibilității Uniunii de a-și exercita competența externă în ceea ce privește domeniile reglementate de acord care intră în sfera de competență partajată, în măsura în care o astfel de competență nu a fost încă exercitată la nivel intern de către Uniune.
                  
               
                     (3)
                  
                  
                     Acordul ar trebui să fie semnat și să se aplice cu titlu provizoriu, până la finalizarea procedurilor necesare pentru intrarea sa în vigoare,
                  
               ADOPTĂ PREZENTA DECIZIE:
         
            Articolul 1
            Se autorizează semnarea în numele Uniunii a Acordului privind transportul aerian dintre Uniunea Europeană și statele membre ale acesteia, pe de o parte și Statul Qatar, pe de altă parte, sub rezerva încheierii acordului menționat (1).
         
         
            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.
         
         
            Articolul 3
            Acordul se aplică cu titlu provizoriu în conformitate cu articolul 29 alineatul (3) din acord, până la finalizarea procedurilor necesare pentru intrarea sa în vigoare.
         
         
            Articolul 4
            Prezenta decizie intră în vigoare la data adoptării.
         
         
            Adoptată la Luxemburg, 28 iunie 2021.
            
               
                  Pentru Consiliu
               
               
                  Președintele
               
               M. do Céu ANTUNES
            
         
         
            (1)  A se vedea pagina 3 din prezentul Jurnal Oficial.